כשהצד השני של הקרש ירד בפתאומיות. ניקח בצד אחד אדם, שלוחץ את הקרש למטה, ובצד השני אבן, מה קורה עם האבן?" "מועפת למעלה או בכיוון מסוים. גם זה ידוע. זאת היא תכונה של קאטאפולט." "הו", קרא המלך הנדהם, "מנין ידוע לך, הרבי, מושג זה, שמשתמשים בו רק העוסקים במלחמה?" "זהו כלי שכל יהודי דתי או לאומי מוכרח לזכור. קאטאפולט, או בלשוני "בליסטרה", גרמה לנו איבוד בית המקדש הקדוש לכל היהודים בעולם, איבוד עיר הבירה, ירושלים, ואיבוד חירות במדינתנו. כשטיטוס הרומאי הרשע לא הצליח להרוס את חומות ירושלים ודרך פתח בה להחדיר את לגיונותיו האכזריים, ציווה להטיל מצור על העיר ובמשך שנה ה"קאטאפולטות" שלו המטירו אבנים שנמצאו בשפע בסביבה, והן לא פגעו בלוחמים שהסתתרו מאחורי החומות, רק בנשים שיצאו להביא מזון הביתה או בילדים שמבלי לחוש בסכנה הסתובבו בחובות ונקטלו כמו זבובים." "טיטוס, שאתה קורא לו 'רשע', לא היה הראשון שהשתמש בקאטאפולטות. כל עם משתדל במלחמה להשתמש בנשק יעיל. קדמו לו רבים..." העיר ביבושת הרוזן דלטר. "אני יודע", הפסיק אותו רבי אדם, "למדתי את הנושא על בוריו. ישנה סברה שב-399 לפני הספירה המציא אותה דיוניזיוס